CELEX: 22007D0128
Language: mt
Date: 2007-09-28 00:00:00
Title: Deċiżjoni tal-Kumitat Konġunt taż-ŻEE Nru 128/2007 tat- 28 ta' Settembru 2007 li temenda l-Anness XXI (Statistika) tal-Ftehim taż-ŻEE

21.2.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 47/61
               
            DEĊIŻJONI TAL-KUMITAT KONĠUNT TAŻ-ŻEE
      Nru 128/2007
      tat-28 ta' Settembru 2007
      li temenda l-Anness XXI (Statistika) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness XXI tal-Ftehim kien emendat bid-Deċiżjoni tal-Kumitat Konġunt taż-ŻEE Nru 94/2007 tas-6 ta' Lulju 2007 (1).
               
            
                  (2)
               
               
                  Ir-Regolament tal-Kummissjoni (KE) Nru 332/2007 tas-27 ta' Marzu 2007 dwar l-arranġamenti tekniċi għat-trażmissjoni ta' l-istatistika tat-trasport bil-ferrovija (2) għandu jiġi inkorporat fil-Ftehim.
               
            
                  (3)
               
               
                  Din id-Deċiżjoni m'għandhiex tapplika għall-Iżlanda,
               
            IDDEĊIEDA DAN LI ĠEJ:
      Artikolu 1
      Il-punt li ġej għandu jiddaħħal wara l-punt 7j (Regolament (KE) Nru 1365/2006 tal-Parlament Ewropew u tal-Kunsill) ta' l-Anness XXI tal-Ftehim:
      
         
                     “7k.
                  
                  
                     
                        32007 R 0332: Ir-Regolament tal-Kummissjoni (KE) Nru 332/2007 tas-27 ta' Marzu 2007 dwar l-arranġamenti tekniċi għat-trażmissjoni ta' l-istatistika tat-trasport bil-ferrovija (ĠU L 88, 29.3.2007, p. 16).
                     Id-dispożizzjonijiet tar-Regolament għandhom, għall-finijiet ta' dan il-Ftehim, jinqraw bl-adattazzjonijiet li ġejjin:
                     Dan ir-Regolament ma għandux japplika għall-Iżlanda.”
                  
               
      Artikolu 2
      It-test tar-Regolament (KE) Nru 332/2007 fl-ilsien Norveġiż, li għandu jiġi ippublikat fis-Supliment ŻEE tal-Ġurnal Uffiċjali ta' l-Unjoni Ewropea, huma awtentiċi.
      Artikolu 3
      Din id-Deċiżjoni għandha tidħol fis-seħħ fid-29 ta' Settembru 2007, sakemm ikunu ntbagħtu n-notifiki kollha skond l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tkun ippubblikata fis-Sezzjoni taż-ŻEE u fis-Suppliment taż-ŻEE tal-Ġurnal Uffiċjali ta' l-Unjoni Ewropea.
      
         Magħmul fi Brussell, 28 ta' Settembru 2007.
         
            
               Għall-Kumitat Konġunt taż-ŻEE
            
            
               Il-President
            
            Stefán Haukur JÓHANNESSON
         
      
      
         (1)  ĠU L 328, 13.12.2007, p. 46.
      
         (2)  ĠU L 88, 29.3.2007, p. 16.
      
         (*)  Ebda rekwiżiti kostituzzjonali m'huma indikati.